ธกส.ยกระดับไอทีรับสังคมไร้เงินสด
ธ.ก.ส.เร่งยกระดับเทคโนโลยี รองรับสังคมไร้เงินสด ตั้งเป้าเพิ่มผู้ใช้ A-Mobile ให้ได้ 6 แสนราย
2 พ.ค. 2561

ธ.ก.ส.เร่งยกระดับเทคโนโลยี รองรับสังคมไร้เงินสด ตั้งเป้าเพิ่มผู้ใช้ A-Mobile ให้ได้ 6 แสนรายนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.เตรียมยกระดับการพัฒนาเทคโนโลยี เพื่อตอบสังคมไร้เงินสดในอนาคต เช่น การออกแอพพลิเคชั่น ธ.ก.ส. A-Mobile ที่เป็นช่องทางการให้บริการทางการเงินบน สมาร์ทโฟน เพื่อช่วยให้อำนวยความสะดวกในการทำธุรกรรมทางการเงินทั้งนี้ ไม่ว่าจะเป็นการให้บริการตรวจสอบข้อมูลรายละเอียดบัญชี ทั้งเงินฝาก สินเชื่อ และสลากออมทรัพย์ การโอนเงินระหว่างบัญชี ธ.ก.ส. และต่างธนาคาร ด้วยเลขที่บัญชีหรือพร้อมเพย์ การโอนเงินพร้อมเพย์ผ่านคิวอาร์โค้ด รวมถึงการรายงานราคาสินค้าเกษตร และการให้ความรู้ทางการเงินผลิตภัณฑ์และบริการของ ธ.ก.ส."ปัจจุบันเรามีลูกค้าที่ใช้บริการ ต่อเนื่องกว่า 2.6 แสนราย จากยอดโหลดแอพกว่า 4 แสนราย ในปี 2561 ธ.ก.ส.ตั้งเป้าหมายให้มีลูกค้าโหลดแอพ A-Mobile เพิ่ม และให้มียอดใช้บริการจริงอย่างต่อเนื่องไม่น้อยกว่า 6 แสนราย ระหว่างนี้ได้ทยอยให้ความรู้และทำความเข้าใจกับเกษตรกร คาดว่าเกษตรกรส่วนใหญ่น่าจะมีความพร้อมเรื่องเทคโนโลยีในวงกว้างอีก 2 ปีข้างหน้า" นายอภิรมย์ กล่าว